 Numărul victimelor în cazul atacului din mall-ul din Kremenciuk a crescut.
Anterior, Zelenski a declarat peste 1.000 de civili se aflau în interiorul centrului comercial în momentul atacului. Președintele Ucrainei a subliniat că mall-ul nu are valoare militară și nu reprezenta "nicio amenințare pentru armata rusă". Biden susține că atacul Rusiei asupra mall-ului din Kremenciuk reprezintă o cruzime, iar rușii vor fi trași la răspundere pentru aceste crime.
Bilanţul victimelor în urma atacului cu rachetă al forţelor ruse asupra unui centru comercial din Kremenciuk a crescut la 16 morţi şi 59 răniţi, conform informaţiilor furnizate de şeful serviciilor de urgenţă ucrainene.Președintele Ucrainei, Volodimir Zelenski, a condamnat atacul asupra centrului comercial și i-a numit pe atacatori "teroriști nenorociți". Zelenski susține că a fost vorba despre un atac calculat și spune că cei vinovați "nu ar trebui să aibă loc pe Pământ".Anterior, el a declarat că peste 1.000 de civili se aflau în interiorul centrului comercial în momentul atacului."Mall-ul este în flăcări, pompierii încearcă să stingă focul, numărul victimelor este imposibil de imaginat", a anunțat președintele pe Telegram.Ulterior, el a oferit amănunte: "Din fericire, din câte știm acum, mulți oameni au reușit să iasă . Dar mai erau încă oameni înăuntru când a lovit: angajați și câțiva vizitatori", a precizat Zelenski.Președintele Ucrainei a subliniat că mall-ul nu are valoare militară și nu reprezenta "nicio amenințare pentru armata rusă".El a acuzat Rusia că sabotează "încercările oamenilor de a trăi o viață normală, care îi înfurie atât de tare pe ocupanți". "Rusia continuă să își descarce neputința asupra civililor obișnuiți. Este inutil să sperăm la decență și umanitate din partea sa", a declarat președintele Volodimir Zelenski.La rândul său, președintele american Joe Biden susține că atacul Rusiei asupra mall-ului din Kremenciuk reprezintă o cruzime, iar rușii vor fi trași la răspundere pentru aceste crime."Atacul Rusiei asupra civililor la un centru comercial reprezintă o cruzime. Suntem solidari cu poporul ucrainean!", a spus Joe Biden. El a reiterat că SUA și aliații săi sunt alături de Ucraina și că Rusia va fi trasă la răspundere pentru astfel de atrocități.